4

PATVIRTINTA 
Šakių rajono savivaldybės
administracijos direktoriaus
2020 m.                  d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS 
 KUDIRKOS NAUMIESČIO SENIŪNIJA

2019 METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
 
KUDIRKOS NAUMIESČIO SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

KUDIRKOS NAUMIESČIO SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIS (-IAI) TIKSLAS (-AI) IR UŽDAVINYS (-IAI)
Šakių rajono savivaldybės administracijos Kudirkos Naumiesčio seniūnijos iškelti tikslai yra:
1. Šiuolaikiškos susisiekimo sistemos plėtra;
2. Socialinių paslaugų aprėpties didinimas;
3. Darnaus išteklių naudojimo skatinimas;
4. Švietimo kokybės gerinimas;
5. Gyventojų užimtumo didinimas;
6. Efektyvaus viešojo valdymo sistemos sukūrimas.

Šakių rajono savivaldybės administracijos Kudirkos Naumiesčio seniūnijos 
strateginius tikslus įgyvendinantys uždaviniai yra:
1. Modernizuoti ir plėtoti savivaldybės vietinės reikšmės kelius, gatves ir kitas 
susisiekimo komunikacijas;
2. Finansinės pagalbos rajono gyventojams teikimas ir didinimas; 
3. Šakių rajono socialinio būsto fondo plėtra;
4. Kompleksiškai plėtoti ir puoselėti rekreacines teritorijas, želdynus bei kitas 
viešąsias erdves, pritaikant jas gyventojų bei verslo poreikiams;
5. Kompleksiškai modernizuoti, renovuoti švietimo įstaigų mokymo (si) ir ugdymo 
(si) aplinką ir materialinę bazę (vaikų ir jaunimo ugdymo organizavimas); 
6. Organizuoti užimtumo didinimo programą;
7. Vykdyti viešojo administravimo veiklos tobulinimo programas.


2019  M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių rajono savivaldybės administracijos Kudirkos Naumiesčio seniūnija, vykdydama savo veiklą, prisidėjo prie Šakių rajono savivaldybės 2019-2021 metų strateginio veiklos plano šių programų įgyvendinimo:
1. Mokymosi visą gyvenimą, jaunimo ir sporto programa (01);
2. Valdymo  programa (07);
3. Ūkio plėtros programa (12);
5. Socialinės ir sveikatos apsaugos programa (13).


VEIKLOS APŽVALGA PAGAL KUDIRKOS NAUMIESČIO SENIŪNIJOS METINĮ VEIKLOS PLANĄ

Seniūnijos 2019 metų veiklos planas skirtas įgyvendinti Vietos savivaldos įstatyme nustatytas seniūnijos ir seniūno funkcijas, atstovaujant seniūnijos bendruomenės viešiesiems poreikiams ir interesams, parengtas atsižvelgiant į rajono savivaldybės 2019 metų biudžete skirtus asignavimus. 
Įgyvendinant Kudirkos Naumiesčio seniūnijos 2019 metų veiklos plane iškeltus tikslus, vykdant savarankiškas ir valstybės deleguotas funkcijas, seniūnijoje gyventojai buvo aptarnaujami laiku ir kokybiškai, jiems suteikta reikalinga informacija, išduotos pažymos ir kiti reikalingi dokumentai, suteikta reikalinga socialinė pagalba, žemės ūkio subjektams suteikta reikalinga informacija, deklaruojama gyvenamoji vieta. Buvo siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui.
Seniūnijoje, kurią sudaro Kudirkos Naumiesčio miestas ir 29 kaimai, gyvenamąją vietą deklaruoja 2447 gyventojai. Kudirkos Naumiesčio mieste veikia dvi bendruomenės: Kudirkos Naumiesčio bendruomenės centras „Santaka“ ir asociacija „Naumiestiečių sambūris“, kaimuose – Panovių, Tarpučių, Turčinų bendruomenių centrai. Seniūnija suskirstyta į aštuonias seniūnaitijas: Panovių, Novos, Kubilėlių – Būblelių, Tarpučių, Turčinų, Baltkalnio, J. Bagdono ir Centro. Visose seniūnaitijose išrinkti seniūnaičiai.

DUOMENYS APIE SENIŪNIJĄ

	1.
	Seniūnijos plotas
	ha
	7758

	2.
	Bendras kelių ir gatvių ilgis
	km
	65,143

	3.
	Valomų gatvių ir šaligatvių plotas
	ha
	6,9

	4.
	Valomų aikštelių plotas
	m2
	5500

	5.
	Gatvių skaičius
	sk.
	42

	6.
	Tvarkomų kapinių skaičius
	sk.
	16

	7.
	Kapinių teritorijos plotas
	ha
	9,95

	8.
	Poilsiaviečių skaičius
	sk.
	1

	9.
	Lankytinų vietų seniūnijoje skaičius
	sk.
	25

	10.
	Kultūros paveldo objektų skaičius
	sk.
	12

	11.
	Eksploatuojamų šviestuvų skaičius
	sk.
	399

	12. 
	Parkų skaičius
	sk.
	1

	13.
	Seniūnijos prižiūrimų želdinių plotas
	ha
	49,8

	14.
	Seniūnijos prižiūrimų gėlynų plotas
	ha
	0,30









KUDIRKOS NAUMIESČIO SENIŪNIJOS 2019 METŲ VEIKLOS PLANO ĮGYVENDINIMO APŽVALGA

Įgyvendinant Kudirkos Naumiesčio seniūnijos 2019 metų veiklos planą, buvo siekiama prisidėti prie Šakių rajono savivaldybės 2018-2024 metų strateginiame plėtros plane numatytų prioritetų įgyvendinimo: 
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Kudirkos Naumiesčio seniūnija įgyvendina:
· Šakių rajono savivaldybės 2019-2021 metų strateginio veiklos plano programos „Ūkio plėtros programa“ (kodas 12) 1 tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ įgyvendinant priemonę „Objektų priežiūros vykdymas“. Tris kartus per metus, esant reikalui ir daugiau (4-5 kartus), buvo valomi, žvyruojami  seniūnijos teritorijoje esantys vietinės reikšmės keliai ir gatvės (prižiūrimų kelių ir gatvių ilgis 65,143), atliekami kelio duobių užtaisymo darbai (400 m2). 2019 metais pažvyruoti šie seniūnijos teritorijoje esantys vietinės reikšmės keliai ir gatvės: Turčinų kaime – Trumpoji g. – 130 m; Panovių kaime – Beržynų g. – 270 m, Žvejų g. – 140 m; Totorviečių kaime – Beržų g. – 380 m, Pentos g. – 140 m; Alyvų ir Vaišvilų gatvių sankryža; Kudirkos Naumiestyje – Kranto g. (iki Vytauto g.) – 240 m; Baltkalnio g. – 570 m. Kudirkos Naumiestyje panaudoto asfalto drožlėmis padengta dalis P. Mašioto g. (100 m), atsižvelgiant į gyventojų prašymus, pataisyti prasti įvažiavimai į daugiabučių namų kiemus. Žiemos metu, dėl palankių oro sąlygų, sniego dangos valyti nereikėjo.
· Šakių rajono savivaldybės 2019-2021 metų strateginio veiklos plano programos „Socialinės ir sveikatos apsaugos programa“ (kodas 13) tikslo „Socialinių paslaugų aprėpties didinimas“ uždavinio „Finansinės pagalbos rajono gyventojams teikimas ir didinimas“ priemonę „Darbo su socialiai remtinomis šeimomis organizavimas“ bei uždavinio „Šakių rajono socialinio būsto fondo plėtra“ priemonę „Socialinio būsto remontas seniūnijoje“. Įgyvendinant uždavinio „Finansinės pagalbos rajono gyventojams teikimas ir didinimas“ priemonę „Darbo su socialiai remtinomis šeimomis organizavimas“, nustatyta tvarka buvo priimami prašymai dėl socialinės piniginės paramos ir kompensacijų bei socialinių išmokų skyrimo, organizuojamas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Socialines pašalpas gaunantys asmenys atliko neatlygintinus visuomenei naudingus darbus seniūnijoje, buvo skiriamos lėšos darbo priemonėms nupirkti. Seniūnijoje su socialiai remtinomis šeimomis dirbanti socialinė darbuotoja kėlė kvalifikaciją. Vienkartinių pašalpų skyrimu ir mokėjimu buvo siekiama pasirūpinti šeimomis ir asmenimis, kurie dėl objektyvių priežasčių negali patenkinti būtiniausių poreikių, nukentėję nuo stichinės nelaimės (gaisro, audros, liūties ir pan.), ligos atvejais (sunkios operacijos, traumos, onkologijos ligos) ir kitais ekstremalios (socialinės) situacijos atvejais. Įgyvendinant  uždavinio „Šakių rajono socialinio būsto fondo plėtra“ priemonę „Socialinio būsto remontas seniūnijoje“, savivaldybei nuosavybės teise priklausančiuose socialiniuose būstuose buvo gerinamos gyvenimo sąlygos, pagal galimybes tvarkoma elektros instaliacija, apšildymo sistemos, vandentiekio ir nuotekų tinklai. Kudirkos Naumiestyje, gyvenamajame name Tilto g. 1 esančiuose socialiniuose būstuose Nr.1, 2, 3, įvestas vandentiekis ir kanalizacija.
· Šakių rajono savivaldybės 2019-2021 metų strateginio veiklos plano programos „Ūkio plėtros programa“ (kodas 12) tikslo „Darnaus išteklių naudojimo skatinimas“ uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbų vykdymas seniūnijoje“. Įgyvendinant priemonę, buvo tvarkomos seniūnijos teritorijoje esančios kapinės, šienaujama žolė, surenkamos ir išvežamos šiukšlės iš kapinių, rūpinamasi, pagal galimybes, vandens tiekimu, avarinių ir pavojingų medžių išpjovimu, atliekami kiti priežiūros darbai. Taupant lėšas, iš nupjautų medžių ir krūmų paruoštos malkos seniūnijos pastato patalpų apšildymui (40 m). Buvo tvarkomi seniūnijai priklausančių teritorijų žalieji plotai, šienaujama, grėbiami lapai, išvežamos šiukšlės. Želdinių, gėlynų plotai buvo prižiūrimi ir tvarkomi pagal poreikį. Gerinama Kudirkos Naumiesčio miesto šaligatvių dangos būklė į pagalbą pasitelkiant asmenis, atliekančius visuomenei naudingą veiklą. Kudirkos Naumiestyje blogiausios būklės šaligatviai buvo iškloti grindinio trinkelėmis: V. Kudirkos gatvėje – 350 m ( išardyta ir išvežta sena šaligatvių danga, pašalinti seni medžiai, išrauti kelmai), Vytauto gatvėje - 256 m (išardyta ir išvežta sena šaligatvių danga, pašalinti seni medžiai), Bažnyčios gatvėje – 160 m ((išardyta ir išvežta sena šaligatvių danga, pašalinti seni medžiai, pasodinti medeliai). Vytauto gatvėje prie daugiabučio gyvenamojo namo Nr. 23, kuriame yra 11 socialinių būstų, paklotas trinkelių šaligatvis. Kudirkos Naumiesčio miesto civilinėse kapinėse užbaigtas kloti trinkelėmis pradėtas rengti takas per kapines (300 m), trinkelėmis išklotas takas, vedantis prie V. Kudirkos paminklo (60 m). Pakeisti varteliai į kapines iš Mašioto gatvės pusės, vartai ir varteliai prie karių kapinių. Padaryta atminimo lenta II pasaulinio karo aukos palaikams, išplautiems Širvintos upės potvynio metu. Kudirkos Naumiesčio mieste suremontuotas ir nudažytas namo, kuriame įsikūrusi biblioteka, fasadas, kuris gadino miesto estetinį vaizdą. Seniūnijos teritorijoje buvo apšviestos Kudirkos Naumiesčio miesto ir gyvenviečių gatvės, vykdoma nuolatinė gatvių apšvietimo tinklų priežiūra, perdegusių lempų keitimas. Taupant asignavimus, seniūnija tęsė gatvių apšvietimo gyvsidabrio lempų keitimą į mažiau elektros energiją naudojančias natrio lempas, pabaigtas rengti tako per kapines apšvietimas Kudirkos Naumiesčio miesto civilinėse kapinėse (pastatyti 9 šviestuvai), įrengtas apšvietimas Vytauto gatvėje (353 m ilgio atkarpoje), nupirkta ir sumontuota 11 ledinių šviestuvų. Buvo mokamas darbo užmokestis ir socialinio draudimo įmokos aplinkos išlaikymo darbuotojams. 
· Šakių rajono savivaldybės 2019-2021 metų strateginio veiklos plano programos
„Mokymosi visą gyvenimą, jaunimo ir sporto programa“ (kodas 01) 4 tikslo „Švietimo kokybės gerinimas“ uždavinio „Kompleksiškai modernizuoti, renovuoti švietimo įstaigų mokymo (si) ir ugdymo (si) aplinką ir materialinę bazę (vaikų ir jaunimo ugdymo organizavimas)“ priemonę  „Vykdyti Mokinių pavėžėjimo programą“. Įgyvendinant šią priemonę, seniūnijos transportu iš aplinkinių kaimų į (iš) Kudirkos Naumiesčio Vinco Kudirkos gimnaziją buvo pavėžėjami mokiniai.
· Šakių rajono savivaldybės 2019-2021 metų strateginio veiklos plano programos „Ūkio plėtros programa“ (kodas 12) tikslo „Gyventojų užimtumo didinimas“ uždavinio „Organizuoti užimtumo didinimo programą“ Įgyvendinant priemonę „Įgyvendinti užimtumo didinimo programą“ priemonę, pagal patvirtintą rajono savivaldybės 2019 metų užimtumo didinimo programą, buvo įdarbinti 8 seniūnijos gyventojai, kurie atliko kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio visuomenei naudingus darbus, teikiančius socialinę naudą vietos bendruomenei. Labiausiai socialiai pažeidžiami asmenys užsidirbo lėšų gyvenimui, nereikėjo mokėti pašalpų, neprarado darbo įgūdžių, dalis susirado nuolatinį darbą, kartu buvo sprendžiamos socialinės ir miesto tvarkymo problemos. 
· Šakių rajono savivaldybės 2019-2021 metų strateginio veiklos plano programos „Valdymo programa“ (kodas 07) tikslo „Efektyvaus viešojo valdymo sistemos sukūrimas“ uždavinio „Vykdyti viešojo administravimo veiklos tobulinimo programas“ buvo įgyvendinamos priemonės „Savivaldybės veiklos pagrindinių funkcijų vykdymas“ ir „Administracinės naštos mažinimo priemonės“. Seniūnijų funkcijos numatytos seniūnijos veiklos nuostatuose, patvirtintuose rajono savivaldybės administracijos direktoriaus 2008 m. gruodžio 31 d. įsakymu Nr. AT-2113. Įgyvendinant priemonę „Savivaldybės veiklos pagrindinių funkcijų vykdymas”, buvo siekiama didinti valdymo kokybę, kokybiškai vykdyti seniūnijos funkcijas, įgyvendinti rajono plėtros plano prioritetus. Buvo siekiama tobulinti vidaus administravimą, gerinti viešųjų ir administracinių paslaugų teikimo kokybę, sudarant sąlygas gyventojams dalyvauti seniūnijos valdymo procese. Įgyvendinant priemonę „Administracinės naštos mažinimo priemonės“, buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais. Išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo bei žemės kasimo darbams, taip pat leidimai laidoti. Nuolat buvo vykdomos gyvenamosios vietos deklaravimo funkcijos: pažymų apie asmens deklaruotą gyvenamąją vietą išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos nedeklaravusių asmenų apskaita. Seniūnijos gyventojams buvo atliekami notariniai veiksmai. 
Įgyvendinant šį planą bei tikslą, buvo užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos ataskaitoje seniūnijos gyventojams ir administracijos direktoriui.
Seniūnijos funkcijos 2019 metais:
· neviršydama savo įgaliojimų, seniūnijos teritorijoje organizavo ir kontroliavo
savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė 
savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo rengiant ir įgyvendinant kaimo plėtros programas;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos
aptarnaujamoje teritorijoje;
· nustatyta tvarka dalyvavo rengiant gyventojų apklausas, atliekant gyventojų ir būstų
kitus visuotinius surašymus;
 dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų,
kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos 
nedeklaravusių asmenų apskaitą.




L. e. seniūno pareigas                                                                     Kęstutis Birbilas

